Teḥku-yas aken yella lḥal. Yeṭṭef wergaz-nni yefsi-yas accuddu, isserkeb-iţ yid-s af usserdun-is, yebbwi-ţ. Bbwḍen s axxam n bnadem-nni, issers-iţ-id, yefka-yas tečča, teswa, almi, lḥaṣun, is-yekkes yakw ɛeggu d lxuf. Aregaz d mmi-s laṣel, d uḥdiq, iqqudder-iţ aken illaq. Yiwet n teswiɛt, iwali taɛbbwut n Faḍma tcuf yerna tqerhi-ţ isteqsa-ţ teḥka-yas diɣen, tenna-yas : ʺdeg ass mi ččiɣ seksu t telwest-iw.ˮ